CELEX: 62019TN0242
Language: lt
Date: 2019-04-09 00:00:00
Title: Byla T-242/19: 2019 m. balandžio 9 d. pareikštas ieškinys byloje Giant Electric Vehicle Kunshan/Komisija

17.6.2019   
            
            
               LT
            
            
               Europos Sąjungos oficialusis leidinys
            
            
               C 206/87
            
         
      2019 m. balandžio 9 d. pareikštas ieškinys byloje Giant Electric Vehicle Kunshan/Komisija
      (Byla T-242/19)
      (2019/C 206/77)
      Proceso kalba: anglų
      
         Šalys
      
      
         Ieškovė: Giant Electric Vehicle Kunshan Co. Ltd (Kunshan, Kinija), atstovaujama advokato P. De Baere
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. sausio 17 d. Komisijos Įgyvendinimo reglamentą (ES) 2019/73 (1), kiek jis taikomas ieškovei ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė padarė akivaizdžią vertinimo klaidą nustatydama, kad ieškovės grupės aliuminio žaliavų pirkimui įtaką darė valstybė ir tai neatspindėjo tikrosios rinkos vertės pagal 2016 m. birželio 8 d. Europos Parlamento ir Tarybos reglamento (ES) 2016/1036 (2) 2 straipsnio 7 dalies c punkto pirmą įtrauką.
               
            
                  2.
               
               
                  Antrasis ieškinio pagrindas grindžiamas tuo, kad atsakovė padarė akivaizdžią vertinimo klaidą nustatydama ieškovės grupės veikloje didelius iškraipymus, likusius iš ankstesnės ne rinkos ekonomikos sistemos, pagal Reglamento (ES) 2016/1036 2 straipsnio 7 dalies c punkto trečią įtrauką.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė pažeidė Reglamento (ES) 2016/1036 2 straipsnio 10 dalies įžanginį sakinį ir 2 straipsnio 10 dalies d punkto i ir ii papunkčius, nes neatliko teisingo palyginimo taikydama normaliosios vertės korekciją pagal skirtingus prekybos lygmenis tarp eksporto kainų ir normaliosios vertės ir nepateikė ieškovei informacijos, reikalingos įvertinti jos koregavimo prašymą.
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovė pažeidė Reglamento (ES) 2016/1036 3 straipsnio 2, 3 ir 6 dalis neatlikdama importo kainų ir panašių produktų, pagamintų Europos Sąjungos pramonės sektoriuje, kainų palyginimo tame pačiame prekybos lygmenyje ir prekių konkuravimo tarpusavyje pradžios momentu, siekiant apskaičiuoti priverstinį kainų mažinimą ir priverstinį pardavimą mažesnėmis kainomis.
               
            
         (1)  2019 m. sausio 17 d. Komisijos Įgyvendinimo reglamentas (ES) 2019/73, kuriuo nustatomas galutinis antidempingo muitas ir laikinojo muito, nustatyto importuojamiems Kinijos Liaudies Respublikos kilmės elektriniams dviračiams, galutinis surinkimas (OL L 16, 2019 1 18, p. 108–140).
      
         (2)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016 6 30, p. 21).